###### Nr.27.194/23.08.2022 PROIECT

**HOTĂRÂREA NR.\_\_\_\_\_\_\_**

**privind aprobarea completării și prelungirii Strategiei de Dezvoltare Locală 2021 – 2027 a Municipiului Sighișoara până în anul 2030**

**Consiliul Local al Municipiului Sighişoara,**

Luând act de proiectul de hotărâre, înregistrat cu nr.27.194/23.08.2022 și referatul de aprobare, înregistrat cu nr.27.195/23.08.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighișoara cu nr.278/29.12.2021 privind însușirea și aprobarea Strategiei de Dezvoltare Locală 2021 - 2027 realizată în cadrul proiectului : ”Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159;

Având în vedere Hotărârea Consiliului Local Sighișoara cu nr.166/28.07.2022 privind însușirea și aprobarea Planului de Mobilitate Urbană Durabilă al Municipiului Sighișoara;

Luând în considerare și prevederile Legii nr. 52/2003 privind transparența decizională în administrația publică, republicată;

În temeiul prevederilor art. 129 alin. (2) lit. ”b”, alin. (4) lit.”e”, alin. (7) lit.”s”, alin. (14), art. 139 alin. (1) și alin. (3) lit. ”d” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ş T E:**

**Art. 1.** Se aprobă prelungirea perioadei Strategiei de Dezvoltare Locală a Municipiului Sighișoara 2021 – 2027, realizată în cadrul proiectului: „Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159, până în anul 2030, precum și modificarea corespunzătoarea titulaturii în ”Strategia de Dezvoltare Locală a Municipiului Sighișoara 2021-2030”.

**Art. 2.** Se aprobă completarea listei de proiecte din cadrul Strategiei de Dezvoltare Locală 2021-2030, cu includerea proiectelor din cuprinsul Planul de Mobilitate Urbană a Municipiului Sighișoara, aprobat prin Hotărârea Consiliului Local Sighișoara nr.166/28.07.2022 și prioritizarea acestor proiecte conform anexei, care face parte integrantă din prezenta, anexă care înlocuiește astfel Anexa nr.7 la Strategia de Dezvoltare Locală a Municipiului Sighișoara 2021 -2030.

**Art. 3.** Cu data adoptării prezentei, orice trimitere la Strategia de Dezvoltare Locală a Municipiului Sighișoara 2021 - 2027, se va considera ca fiind pentru Strategia de Dezvoltare Locală a Municipiului Sighișoara 2021 - 2030.

**Art. 4.** Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și Serviciul Achiziții, Investiții, Fonduri Europene din cadrul Municipiului Sighișoara.

**Art. 5** Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

**PRIMAR,**

**Ioan - Iulian Sîrbu**

**AVIZAT,**

**Secretar General,**

**Anca Bizo**